เคเคฟันด์จัดโครงการลงทุนด้วยช่วยน้ำท่วม
เคเคฟันด์ ชวนลงทุน LTF-RMF ร่วมแบ่งปันน้ำใจช่วยผู้ประสบภัยน้ำท่วม ด้วยเงินสมทบจากบริษัท หากคลิ๊ก Like ในเฟสบุ๊ค
13 ต.ค. 2554

เคเคฟันด์ ชวนลงทุน LTF-RMF ร่วมแบ่งปันน้ำใจช่วยผู้ประสบภัยน้ำท่วม ด้วยเงินสมทบจากบริษัท หากคลิ๊ก Like ในเฟสบุ๊ค 
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน (บลจ.) เกียรตินาคิน หรือเคเคฟันด์ กล่าวว่า บริษัทจัดโครงการเชิญชวนนักลงทุนร่วมแบ่งปันน้ำใจช่วยผู้ประสบภัยน้ำท่วม ผ่านโครงการ “ลงทุนด้วย ช่วยน้ำท่วม โดย บลจ.เกียรตินาคิน” เพียงลงทุนผ่านกองทุน LTF / RMF ของบลจ.เกียรตินาคิน (ยกเว้นกองทุน KK INRMF และ KK MMRMF) นักลงทุนจะได้ร่วมสมทบทุนช่วยเหลือผู้ประสบภัยน้ำท่วมส่วนหนึ่ง และเคเคฟันด์ร่วมสมทบอีกส่วนหนึ่ง สูงสุดถึง 1.2% ของเงินลงทุน 
นอกจากนักลงทุนจะนำยอดการลงทุนไปใช้ในการลดหย่อนภาษีและรับผลตอบแทนจากการลงทุนแล้ว ยังได้ร่วมช่วยเหลือผู้ประสบภัยคนไทยด้วยกันอีกด้วย
นอกจากนี้ เคเคฟันด์ ยังเพิ่มช่องทางช่วยเหลือผ่าน Social Network โดยชวนให้นักลงทุน หรือผู้สนใจข่าวสารด้านการลงทุน ร่วมเชิญชวนคนรู้จักมาคลิ๊ก Like บนหน้า Facebook Fanpage ของ KKFund หรือที่ www.facebook.com/KKFund โดยทุก 1 Like ทุกท่านจะได้ร่วมสมทบทุน Like ละ 10 บาท (สนับสนุนเงินสมทบทุนโดยบลจ.เกียรตินาคิน) เพื่อส่งถึงมือผู้ประสบภัยน้ำท่วมร่วมกัน